Bob Beamon
Bob Beamon (õieti Robert Beamon; sündinud 29. augustil 1946 New Yorgis) on USA kergejõustiklane (kaugushüppaja). Ta püstitas 1968. aasta suveolümpiamängudel maailmarekordi 8.90, millega ta parandas kehtivat maailmarekordit 55 sentimeetriga ja mis püsis 23 aastat. Selle ületas Mike Powell 1991. aastal tulemusega 8.95. Enne seda hüpet oli Beamoni parim tulemus 8.33 ja pärast seda jäi tema parimaks 8.22.